

Satser stort på matberedskap og matkultur

**Innlandet fylkeskommune setter av 35 millioner kroner til å etablere et nasjonalt matkultursenter med base i Innlandet.**

Joakim Ekseth (H), leder i hovedutvalg for utdanning og Per-Gunnar Sveen (Ap), leder i hovedutvalg for næring ønsker med denne satsingen både å sikre et levende landbruk i hele Innlandet, øke verdiskapingen innen matproduksjon, koble mat og reiseliv og ikke minst sikre matberedskapen for innbyggerne.

* I Innlandet har en stolt og variert matkultur der vi kombinerer tradisjonelle råvarer fra fjell, skog og vann med moderne kulinariske innovasjoner. Matkultur handler om å ta vare på tradisjoner samtidig som det skapes nye smaksopplevelser basert på det beste naturen har å by på. Dette har gjort Innlandet til et spennende reisemål for matentusiaster og et forbilde for bærekraftig matproduksjon i Norge, noe vi vil bygge videre på og forsterke, sier Ekseth.

Arbeidet med matkultursenteret starter med et forprosjekt, der fylkeskommunen blant annet skal kartlegge hvilke aktører som er aktuelle til å bidra. Man skal også se på erfaringer fra tilsvarende eller andre relevante satsinger i inn- og utland og et nasjonalt matkultursenter skal være og hva Innlandet kan oppnå ved å etablere et slikt senter.

**Hvorfor satser vi på mat?**

Matberedskap og levende lokalsamfunn er framhevet som viktige strategiske satsinger i Totalberedskapsmeldingen.

* Innlandet som Norges største matfylke har både en mulighet og en forpliktelse til å produsere mest mulig ren mat, sier Per-Gunnar Sveen.

Derfor vil fylkeskommunen bidra til å

* sørge for å opprettholde og videreutvikle landbruket og viktige produsentmiljøer
* sikre rekruttering og kompetanse innenfor verdikjeden
* sørge for at norsk mat etterspørres og havner på bordet

**– Vi må samarbeide for å lykkes**

I Matfylket Innlandet har både private og offentlige aktører gått sammen for å løse disse oppgavene. Næringsaktørene innen landbruk, mat og reiseliv har etablert Mat og drikke i Innlandet SA, samtidig som man på offentlig side jobber med å øke etterspørselen og bruken av lokalmat i offentlig sektor.

Matløfte for Innlandet er en avtale der både private og offentlige aktører forplikter seg til å bruke lokal og norsk mat i tillegg til å bidra til omdømmebygging og rekruttering i matbransjen.

* Skal vi lykkes med dette, er det viktig at alle aktører stiller seg bak og bidrar til at senteret vil få den posisjonen vi ønsker. , sier Ekseth.

Etableringen av et nasjonalt matkultursenter er en av de største satsingene knyttet til dette arbeidet.

* En slik etablering vil bli et betydelig tilskudd til arbeidet med Matfylket Innlandet, sier Sveen.

Saken skal behandles i fylkesutvalget 24. juni.

For flere kommentarer, kontakt:

Leder hovedutvalg for næring  
Per-Gunnar Sveen  
95 82 91 12

Leder hovedutvalg for utdanning  
Joakim Ekseth  
90 59 06 70